ddrg/super_eurlex huggingface dataset:
(4)

Dėl kiaulienos ir kiaulienos produktų užterštumo dioksinais ir taikomos prevencinės priemonės išimti juos iš rinkos labai sutrikdoma Airijos kiaulienos rinka. Ši situacija tiesiogiai susijusi su vartotojų pasitikėjimo praradimu dėl galimo pavojaus visuomenės sveikatai. Be to, kai kurie galvijai buvo palikti ūkiuose, nors iš kitų to ūkio galvijų paimtuose mėginiuose nustatytas didesnis nei leistinas dioksinų kiekis. Todėl Airijos valdžios institucijos paprašė Komisijos, kad šioji suteiktų tolesnes skubias Airijos kiaulienos ir jautienos rinkų rėmimo priemones.
—

Be to, įrodymuose nurodomas faktas, kad galiojančių antidempingo priemonių, nustatytų nagrinėjamajam produktui, taisomasis poveikis yra mažinamas kiekio ir kainos atžvilgiu. Manoma, kad tiriamojo produkto importas dideliais kiekiais iš Tailando pakeitė nagrinėjamojo produkto importą. Be to, yra pakankamai įrodymų, kad šis importas padidėjo dėl kainų, daug mažesnių už nežalingą kainą, nustatytą tyrimo, po kurio buvo nustatytos galiojančios priemonės, metu.
Dirbinys pasiūtas iš skirtingų spalvų megztinių cheminių pluoštų medžiagų, tinkamų maudymosi kostiumėliams. Jis dėvimas tiesiog ant kūno ir pridengia krūtinę. Dirbinį dėvint, kaušeliai krūtims suformuojami iš dviejų trikampio pavidalo tekstilės medžiagos gabalų, kurių kiekvienas yra su vienspalvės megztinės medžiagos pamušalu ir trimis apsiūtais kraštais. Iš apatinio krašto apsiuvo suformuojama anga, pro kurią praveriama elastinė tekstilinė juostelė. Elastinė tekstilinė juostelė prisiūta ir prie kiekvieno trikampio viršutinio kampo. Dvi vertikalios elastinės juostelės rišamos už kaklo, o horizontali elastinė juostelė rišama dėvinčio asmens nugaroje. (liemenėlė) (žr. nuotraukas Nr. 644 A, 644 B ir 644 C) (1)

6212 10 90
Per savaitę nuo 8.12.2008-12.12.2008 patiektina kiekio dalis %

09.4435

Antigva ir Barbuda, Bahamos, Barbadosas, Belizas, Dominika, Dominikos Respublika, Grenada, Gajana, Haitis, Jamaika, Sent Kitsas ir Nevis, Sent Lusija, Sent Vinsentas ir Grenadinai, Surinamas, ir Trinidadas ir Tobagas

0
1)

57 straipsnio 2 dalis pakeičiama taip: „2. Kaimo plėtros programose gali būti numatyta valstybės pagalba, skirta padengti valstybių narių finansinius įnašus, papildančius Bendrijos paramą pagal Reglamento (EB) Nr. 1698/2005 88 straipsnį, priemonėms pagal to reglamento 25, 43–49 ir 52 straipsnius ir veiksmams pagal to reglamento 21, 24, 28, 29 ir 30 straipsniuose nurodytas priemones, arba papildomą nacionalinį finansavimą pagal to paties reglamento 89 straipsnį priemonėms pagal to reglamento 25, 27, 43–49 ir 52 straipsnius bei veiksmams, remiantis to reglamento 21, 24, 28, 29 ir 30 straipsniuose nurodytomis priemonėmis, kuriems netaikomas Sutarties 36 straipsnis, jeigu tik valstybės pagalba yra identifikuota pagal šio reglamento II priedo 9 dalies B punktą.“
(10)

Komisija rinko ir tikrino visą informaciją, kuri, jos manymu, buvo reikalinga norint padaryti preliminarias išvadas dėl dempingo, jo daromos žalos ir Bendrijos interesų. Tikrinamieji vizitai buvo surengti šių bendrovių patalpose: a) Bendrijoje įsikūręs gamintojas — Ajinomoto Foods Europe S.A.S, Nesle, Prancūzija ir jo susijęs prekybininkas Ajinomoto Foods Deutschland, Hamburgas, Vokietija b) Bendrijos naudotojas Vienas gamintojas remdamasis pagrindinio reglamento 19 straipsniu paprašė, kad informacija nebūtų skelbiama, nes atskleidus šią informaciją jis nukentėtų. Nustatyta, kad prašymas yra pakankamai pagrįstas, todėl jis buvo patenkintas. — Nestlé, Vevė, Šveicarija — Unilever, Noihauzenas, Šveicarija c) Bendrijos importuotojai — Omya Peralta GmbH, Hamburgas, Vokietija — Helm AG, Hamburgas, Vokietija — Standard SP Z.O.O., Liublinas, Lenkija d) KLR eksportuojantys gamintojai ir susijusios bendrovės 1. Meihua Group — Hebei Meihua MSG Group Co., Ltd., Bazhou, Hebei, — Tongliao Meihua Bio-Tech Co., Ltd., Tongliao, Neimenggu, Vidinė Mongolija, — Tongliao Jianlong Hyperacidity Co., Ltd., Tongliao, Neimenggu, Vidinė Mongolija, — Langfang Jianlong Hyperacidity, Bazhou, Hebei. 2. LingHua Group — Shandong Linghua MSG Incorporated Company, Jining, Shandog. Numatyta surengti tikrinamuosius vizitus kitose dvejose grupės bendrovėse — Shangong Lingwei Seasoning Co., Ltd., Jining, Shandog ir — Jining Jusheng Gourmet Powder Food Co., Ltd., Jining, Shandog tyrimas turėjo būti nutrauktas dėl 15–18 konstatuojamosiose dalyse išdėstytų priežasčių. 3. Fujian Province Jianyang Wuyi MSG Co., Ltd., Jianyang, Fujian e) Panašios šalies gamintojas — Ajinomoto Co., (Thailand) Ltd., Bankokas, Tailandas.
(34)

Vienas naudotojas teigė, jog iš rinkos raidos po TL matyti, kad TL vyravusi padėtis buvo išskirtinė ir kad po TL kainos vėl ėmė didėti. Šis naudotojas teigė, kad per TL kainos laikinai sumažėjo visų pirma dėl nepalankaus JAV dolerio keitimo į EUR kurso ir dėl to, kad pasaulio rinkose kokso 80+ kainos paprastai būna išreikštos JAV doleriais, ir buvo sunku kainas, dėl kurių deramasi kasmet, pritaikyti prie naujos padėties valiutų rinkoje. Reikia pažymėti, jog atlikus tyrimą nustatyta, kad Bendrijos pramonės gamintojų pardavimo kainos ES paprastai išreikštos ne JAV doleriais, o EUR arba kita Europos valiuta. Be to, šio naudotojo teiginys, kad po TL, kai JAV dolerio vertė palyginti su EUR buvo dar mažesnė, kainos ėmė didėti, prieštarauja teiginiui, kad kokso 80+ kainos sumažėjo dėl nepalankios JAV dolerio ir EUR keitimo tendencijos.
a)

Vidaus vandenyse teikiamų laivų eismo paslaugų gairės ir kriterijai (angl. Guidelines and Criteria for Vessel Traffic Services in Inland Waters, kitaip – Inland VTS Guidelines) (taikoma pasauliniu mastu), IALA rekomendacija V–120, 2001 m. birželio mėn., 2001;
3)

4 straipsnis pakeičiamas tokiu tekstu: „4 straipsnis Valstybės narės elektroniniu būdu Komisijai pateikia: a) ne vėliau kaip iki pirmadienio po paskutinės licencijų paraiškų pateikimo savaitės 18 val. Briuselio laiku – informaciją apie Reglamento (EB) Nr. 1301/2006 11 straipsnio 1 dalies a punkte nurodytas paraiškas importo licencijai gauti ir visus šiose paraiškose nurodytus kiekius; b) ne vėliau kaip antrą darbo dieną po importo licencijų išdavimo – informaciją apie išduotas licencijas, nurodytas Reglamento (EB) Nr. 1301/2006 11 straipsnio 1 dalies b punkte, visus kiekius, kuriems išduotos importo licencijos ir kiekius, su kuriais susijusios licencijų paraiškos buvo atsiimtos pagal šio reglamento 3 straipsnio 1 dalies trečią pastraipą; c) ne vėliau kaip paskutinę kiekvieno mėnesio dieną – apie visus per priešpaskutinį mėnesį iki šios dienos pagal šią kvotą į laisvą apyvartą faktiškai pateiktus kiekius. Jei per kurį nors iš šių mėnesių į laisvą apyvartą prekių nebuvo pateikta, siunčiami nuliniai duomenys. Tačiau trečiąjį mėnesį nuo licencijų galiojimo pabaigos apie tai pranešti nebeprivaloma.“
(5)

JT ST rezoliucija 1874 (2009) visos JT valstybės narės ir tarptautinės finansų bei kreditų įstaigos raginamos neprisiimti naujų įsipareigojimų teikti KLDR dotacijas, finansinę paramą ar lengvatines paskolas; be to, visos JT valstybės narės raginamos būti ypač budriomis, kad dabartinių įsipareigojimų skaičius būtų sumažintas. Be to, joje visos JT valstybės narės raginamos neteikti valstybės finansinės paramos prekybai su KLDR, jei tokia finansinė parama galėtų būti panaudota finansuojant KLDR vykdomas branduolinę, balistinių raketų ar kitų masinio naikinimo ginklų programas ar su tuo susijusią veiklą.
Oficialusis leidinys C 221 , 19/07/1997 p. 0011 - 0011



Tarybos aktas 1997 m. birželio 19 d. dėl Konvencijos dėl Europos Bendrijų finansinių interesų apsaugos Antrojo protokolo sudarymo (97/C 221/02) EUROPOS SĄJUNGOS TARYBA, atsižvelgdama į Europos Sąjungos sutartį, ypač į jos K.3 straipsnio 2 dalies c punktą, kadangi, siekdamos Sąjungos tikslų, valstybės narės kovą su nusikaltimais, darančiais žalą Europos Bendrijų finansiniams interesams, laiko bendro intereso reikalu, priklausančiu Sutarties VI antraštinėje dalyje numatytai bendradarbiavimo sričiai; kadangi 1995 m. liepos 26 d. Aktu [1] Taryba sudarė pirmąjį susitarimą – Konvenciją dėl Bendrijų finansinių interesų apsaugos, skirtą kovoti konkrečiai su tiems interesams kenkiančiu sukčiavimu; kadangi 1996 m. rugsėjo 27 d. Aktu [2] Taryba antruoju etapu sudarė Konvencijos protokolą, skirtą visų pirma priešintis korupcijos veikoms, su kuriomis yra susiję valstybių narių ir Bendrijos pareigūnai ir kurios daro arba gali padaryti žalą Europos Bendrijų finansiniams interesams; kadangi Konvenciją reikia papildyti dar vienu protokolu, skirtu visų pirma juridinių asmenų atsakomybei, konfiskavimui, pinigų plovimui bei valstybių narių ir Komisijos bendradarbiavimui siekiant apsaugoti Europos Bendrijų finansinius interesus ir su jais susijusius asmens duomenis; NUTARIA šiuo aktu sudaryti Antrąjį protokolą, kurio tekstas pateikiamas priede ir kurį šiandien pasirašė Sąjungos valstybių narių vyriausybių atstovai; REKOMENDUOJA valstybėms narėms priimti jį pagal savo atitinkamus konstitucinius reikalavimus. Priimta Liuksemburge 1997 m. birželio 19 d. Tarybos vardu Pirmininkas M. De Boer [1] OL C 316, 1995 11 27, p. 48. [2] OL C 313, 1996 10 23, p. 1. --------------------------------------------------
Oficialusis leidinys 002 , 06/01/2004 p. 0001 - 0002



Tarybos aktas, 2003 m. lapkričio 27 d. sudarantis, remiantis Konvencijos dėl Europos policijos biuro įsteigimo (Europolo konvencijos) 43 straipsnio 1 dalimi, šią Konvenciją iš dalies keičiantį protokolą (2004/C 2/01) EUROPOS SĄJUNGOS TARYBA, atsižvelgdama į Konvenciją dėl Europos policijos biuro įsteigimo (Europolo konvencija) [1], ypač į jos 43 straipsnio 1 dalį, atsižvelgdama į Danijos Karalystės iniciatyvą [2], atsižvelgdama į Europos Parlamento nuomonę [3], atsižvelgdama į Europolo Valdančiosios tarybos nuomonę [4], kadangi: (1) Pagal Europos Sąjungos sutarties 30 straipsnio 2 dalį, per penkerius metus nuo Amsterdamo sutarties įsigaliojimo 1999 m. gegužės 1 dieną, Taryba turi skatinti bendradarbiavimą įvairiose srityse, inter alia, per Europolą. (2) Europos Vadovų Taryba, 1999 m. spalio mėn. Tamperėje pareiškė, kad Europolas atlieka esminį vaidmenį valstybių narių institucijų bendradarbiavime už valstybės ribų išeinančių nusikaltimų tyrimo srityje, stiprinant nusikalstamumo prevenciją, analizę ir tyrimą Sąjungos mastu. Europos Vadovų Taryba kreipėsi į Tarybą, prašydama suteikti Europolui reikalingą paramą, NUSPRENDĖ sudaryti pridedamą Protokolą, iš dalies keičiantį Konvenciją dėl Europos policijos biuro įsteigimo (Europolo konvencija), kurį šiandien pasirašė valstybių narių vyriausybių atstovai, ir REKOMENDUOJA valstybėms narėms priimti šį protokolą pagal savo atitinkamus konstitucinius reikalavimus. Priimta Briuselyje 2003 m. lapkričio 27 d. Tarybos vardu Pirmininkas R. Castelli [1] OL C 316, 1995 11 27, p. 2. [2] OL C 172, 2002 7 18, p.15. [3] Nuomonė pareikšta 2003 m. balandžio 9 d. (dar nepaskelbta Oficialiajame leidinyje). [4] Nuomonė pareikšta 2002 m. spalio 31 d.; papildoma nuomonė pareikšta 2003 m. birželio 24 d. -------------------------------------------------- TARYBOS PAREIŠKIMAS Taryba sutinka, kad, kalbant apie sukčiavimą mokesčių srityje bei sukčiavimą muitų srityje, Europolo instrukcija nagrinėti "sukčiavimo", kaip vienos iš nusikaltimo, nurodyto Europolo konvencijos priede, formų, veikas suteikia Europolui kompetenciją tobulinti veiksmingumą ir bendradarbiavimą tiktai tų valstybių narių kompetentingų institucijų atžvilgiu, kurios atsakingos už teisėsaugos sistemos funkcionavimą, o ne tų, kurios atsakingos už mokesčių bei muitų rinkliavų užtikrinimą. --------------------------------------------------
Oficialusis leidinys L 306 , 27/10/1981 p. 0008 - 0009

specialusis leidimas ispanų kalba: skyrius 03 tomas 23 p. 0156

specialusis leidimas portugalų kalba skyrius 03 tomas 23 p. 0156



Komisijos reglamentas (EEB) Nr. 3052/81 1981 m. spalio 26 d. iš dalies pakeičiantis Reglamentą (EEB) Nr. 2730/81, nustatantį importuojančių šalių, kurios nėra narės, agentūrų, turinčių teisę pieno ir pieno produktų sektoriuje skelbti konkursus, sąrašą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Graikijos stojimo aktu, ypač į jo 13 straipsnio 3 dalį ir 17 straipsnio 4 dalį, kadangi Komisijos reglamente (EEB) Nr. 2730/81 [2] nustatytas importuojančių šalių, kurios nėra narės, agentūrų, turinčių teisę pieno ir pieno produktų sektoriuje skelbti konkursus, sąrašas; kadangi, atsižvelgiant į naujausią Komisijos turimą informaciją apie atitinkamų importuojančių šalių prekybos praktiką ir šių agentūrų oficialų statusą, sąrašas turėtų būti papildytas šio reglamento priede išvardytomis agentūromis; kadangi šiame reglamente numatytos priemonės atitinka Pieno ir pieno produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šiuo dokumentu Reglamento (EEB) Nr. 2730/81 priede pateiktas importuojančių šalių, kurios nėra narės agentūrų, turinčių teisę skelbti konkursus, sąrašas papildomas šio reglamento priede nurodytomis agentūromis. 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 1981 m. lapkričio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1981 m. spalio 26 d. Komisijos vardu Poul Dalsager Komisijos narys [1] OL L 148, 1968 6 28, p. 13. [2] OL L 272, 1981 9 26, p. 25. -------------------------------------------------- PRIEDAS Importuojanti šalis | Konkursą skelbianti organizacija | BELIZAS | The marketing Board PO Box 479 117, North Front Street Belize City | BULGARIJA | Agro Commerce 2, rue Gavril Guenou Sofia 1000 Bulgarocoop 99, rue Rakovski Sofia 1000 | IRAKAS | State Enterprise for Foodstuff Trading PO Box 14122 Baghdad | LIBIJA | The General Dairies and Products Company PO Box 5318 Tripoli | --------------------------------------------------
Oficialusis leidinys L 021 , 28/01/1986 p. 0009 - 0009

specialusis leidimas suomių kalba: skyrius 3 tomas 20 p. 0097

specialusis leidimas švedų kalba: skyrius 3 tomas 20 p. 0097



Komisijos reglamentas (EEB) Nr. 163/86 1986 m. sausio 27 d. taisantis Reglamentą (EEB) Nr. 2182/77, nustatantį išsamias šaldytos jautienos iš intervencinių atsargų pardavimo perdirbti Bendrijoje taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EEB) Nr. 3768/85 [2], ir ypač į jo 7 straipsnio 3 dalį, kadangi Komisijos reglamento (EEB) Nr. 2182/77 [3], 1 straipsnyje su paskutiniais pakeitimais, padarytais Reglamentu (EEB) Nr. 3210/85 [4], tiksliai apibrėžiami perdirbti produktai, gaminami iš intervencinės jautienos, parduotos perdirbti Bendrijoje; kadangi Komisijos reglamentas (EEB) Nr. 597/77 [5], minimas tame straipsnyje, yra panaikintas ir pakeistas tam tikromis nuostatomis, išdėstytomis Komisijos reglamentu (EEB) Nr. 1136/79 [6], su paskutiniais pakeitimais, padarytais Reglamentu (EEB) Nr. 2036/84 [7]; kadangi dėl to yra tikslinga atitinkamai pakeisti minimą straipsnį; kadangi priemonės, numatytos šiame reglamente, atitinka Galvijienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2182/77 1 straipsnio 1 dalis keičiama taip: "1. Mėsa, pardavinėjama pagal šį reglamentą, Bendrijos teritorijoje pirkėjo perdirbama: a) į konservuotą maistą, kaip apibrėžiama Reglamento (EEB) Nr. 1136/79 2 straipsnio 5 dalyje; arba b) į kitus produktus, kaip apibrėžta to paties reglamento 2 straipsnio 6 dalyje, arba į produktus, atitinkančius Bendrojo muitų tarifo subpoziciją 02.06 C I a 2." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1986 m. sausio 27 d. Komisijos vardu Frans Andriessen Pirmininko pavaduotojas [1] OL L 148, 1968 6 28, p. 24. [2] OL L 362, 1985 12 31, p. 8. [3] OL L 251, 1977 10 1, p. 60. [4] OL L 303, 1985 11 16, p. 13. [5] OL L 76, 1977 3 24, p. 1. [6] OL L 141, 1979 6 9, p. 10. [7] OL L 189, 1984 7 17, p. 14. --------------------------------------------------
Oficialusis leidinys L 335 , 25/11/1987 p. 0010 - 0010

specialusis leidimas suomių kalba: skyrius 11 tomas 13 p. 0079

specialusis leidimas švedų kalba: skyrius 11 tomas 13 p. 0079



Komisijos reglamentas (EEB) Nr. 3522/87 1987 m. lapkričio 24 d. dėl transporto rūšies registravimo statistikoje apie prekybą tarp valstybių narių EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1985 m. spalio 22 d. Tarybos reglamentą (EEB) Nr. 2954/85, pateikiantį tam tikras statistinių duomenų apie prekybą tarp valstybių narių suvienodinimo ir supaprastinimo priemones [1], ypač į jo 8 ir 10 straipsnius, kadangi pagal Tarybos reglamentą (EEB) Nr. 679/85 [2] buvo nustatyta modelinė deklaracijos forma, skirta naudoti prekyboje Bendrijoje; kadangi ši modelinė forma numato duomenų apie transportavimo būdą registravimą, laikantis šiuo klausimu Tarybos reglamentu (EEB) Nr. 2954/85 priimtų nuostatų; kadangi šie reglamentai taikomi nuo 1988 m. sausio 1 d.; kadangi dėl to patartina nustatyti, kad nuo šios datos pateikiami statistiniai duomenys apie prekybą tarp valstybių narių turi apimti transporto rūšį, kadangi šiame reglamente pateiktos priemonės atitinka Užsienio prekybos statistikos komiteto nuomonę; PRIĖMĖ ŠĮ REGLAMENTĄ: 1 straipsnis Nuo 1988 m. sausio 1 d. Bendrija ir valstybės narės duomenis, kaupiamus remiantis Reglamento (EEB) Nr. 2954/85 8 straipsnio 1 dalimi, papildo informacija apie transporto rūšį, minimą to reglamento 5 straipsnio g punkte. 2 straipsnis Išskyrus atvejus, kai vadovaujamasi Tarybos reglamento (EEB) [3] Nr. 1736/75 41 straipsnyje nustatyta procedūra, valstybių narių statistinių duomenų, išskaidytų į duomenis apie transportavimo būdą, įskaitant ataskaitinį laikotarpį, periodiškumą, perdavimo dažnumą ir, jei reikalinga, informacijos, skirtos perduoti, surinkimo sąlygas, perdavimas yra paremtas praktika, nustatyta šiais tikslais to reglamento 38 straipsnio 2 dalyje. 3 straipsnis Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1987 m. lapkričio 24 d. Komisijos vardu Peter Schmidhuber Komisijos narys [1] OL L 285, 1985 10 25, p. 1. [2] OL L 79, 1985 3 21, p. 7. [3] OL L 183, 1975 7 14, p. 3. --------------------------------------------------
Oficialusis leidinys L 334 , 06/12/1988 p. 0014 - 0014

specialusis leidimas suomių kalba: skyrius 3 tomas 27 p. 0265

specialusis leidimas švedų kalba: skyrius 3 tomas 27 p. 0265



Komisijos Reglamentas (EEB) Nr. 3793/88 1988 m. gruodžio 5 d. iš dalies keičiantis Reglamentą (EEB) Nr. 2730/81, nustatantį importuojančių šalių, kurios nėra narės, agentūrų, turinčių teisę pieno ir pieno produktų sektoriuje skelbti konkursus, sąrašą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1], su paskutiniais pakeitimais, padarytais Reglamentu (EEB) Nr. 1109/88 [2], ypač į jo 13 straipsnio 3 dalį ir 17 straipsnio 4 dalį, kadangi Komisijos reglamente (EEB) Nr. 2730/81 [3] su paskutiniais pakeitimais, padarytais Reglamentu (EEB) Nr. 321/88 [4], yra nustatytas Bendrijai nepriklausančių importuojančių šalių agentūrų, kurioms suteikta teisė pieno ir pieno produktų sektoriuje skelbti konkursus, sąrašas; kadangi, atsižvelgiant į naujausią Komisijos turimą informaciją apie atitinkamų importuojančių šalių prekybos praktiką ir šių agentūrų oficialų statusą, Reglamentą (EEB) Nr. 2730/81 reikėtų iš dalies pakeisti; kadangi šiame reglamente numatytos priemonės atitinka Pieno ir pieno produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2730/81 priede pateiktas konkursą skelbiančių organizacijų sąrašas pakeičiamas taip: Importuojanti šalis | Konkursą skelbianti organizacija | Barbadosas: | Barbados Dairy Industries Limited PO Box 56 (B) Saint Michael Barbados | Libija: | The General Dairies and Products Company PO Box 5318 Tripoli | Drugs Medical Equipment and Appliances Import Company PO Box 12419 Tripoli | Marokas: | Ministry of Commerce 5, rue Ar Rich Tour Hassan Rabat | Office de Commercialisation et d'Exportation Département Approvisionnement des Provinces Sahariennes 45 Avenue des F. A. R. Casablanca 01 | Mozambikas: | Empresa Nacional de Comercialização (ENÁMOCO) | Importadora de bens de consumo (IMBEC) Rua Consiglieri Pedroso nr. 165 R/C Maputo | 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1988 m. gruodžio 5 d. Komisijos vardu Frans Andriessen Pirmininko pavaduotojas [1] OL L 148, 1968 6 28, p. 13. [2] OL L 110, 1988 4 29, p. 27. [3] OL L 272, 1981 9 26, p. 25. [4] OL L 32, 1988 2 4, p. 10. --------------------------------------------------
Oficialusis leidinys L 085 , 05/04/1991 p. 0015 - 0015



Komisijos reglamentas (EEB) Nr. 837/91 1991 m. balandžio 4 d. iš dalies keičiantis Reglamentą (EEB) Nr. 2742/90, nustatantį išsamias Tarybos reglamento (EEB) Nr. 2204/90 taikymo taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. liepos 24 d. Tarybos reglamentą (EEB) Nr. 2204/90, nustatantį sūriui taikomas papildomas bendrąsias taisykles dėl bendro pieno ir pieno produktų rinkos organizavimo [1], ypač į jo 1 straipsnio antrą dalį ir 3 straipsnio 3 dalies antrą pastraipą, kadangi Komisijos reglamento (EEB) Nr. 2742/90 [2] 4 straipsnio 1 dalis nustato sumą, mokėtiną už be leidimo panaudoto kazeino ir (arba) kazeinatų kiekius, atsižvelgiant į kazeino ir kazeinatų kainas, užregistruotas rinkose antrame 1990 m. ketvirtyje; kadangi dėl tų kainų mažėjimo tendencijų antroje 1990 m. pusėje tą sumą reikia padidinti; kadangi Reglamento (EEB) Nr. 2742/90 priede nurodyti didžiausi kazeino ir (arba) kazeinatų procentai, kuriuos galima panaudoti sūriams gaminti; kadangi to reglamento 2 straipsnio 2 dalis numato, kad priedą galima iš dalies pakeisti, atsižvelgiant į prašymus su motyvuotais įrodymais, kad dėl techninių priežasčių reikia papildomų kazeino arba kazeinatų kiekių; kadangi tokių dviejų prašymų tyrimas parodė, kad toks poreikis yra gaminant lydyto sūrio miltelius ir trintą lydytą sūrį; kadangi tas priedas turėtų būti atitinkamai papildytas; kadangi Pieno ir pieno produktų vadybos komitetas nepareiškė savo nuomonės per pirmininko nustatytą laiką, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2740/90 iš dalies keičiamas taip: 1. 4 straipsnio 1 dalis pakeičiama ir išdėstoma taip: "1. Suma, mokėtina pagal Reglamento (EEB) Nr. 2204/90 3 straipsnio 3 dalį, yra 350 ekiu už 100 kg kazeino ir (arba) kazeinatų, atsižvelgiant į kazeino ir kazeinatų kainą, užregistruotą rinkose 1990 m. ketvirtame ketvirtyje." 2. Priedas papildomas taip: "— trintas lydytas sūris, klasifikuojamas KN kodu ex040620: 5 % [3], — miltelių pavidalo lydytas sūris, klasifikuojamas KN kodu ex040620: 5 % [4] 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1991 m. balandžio 4 d. Komisijos vardu Ray Mac Sharry Komisijos narys [1] OL L 201, 1990 7 31, p. 7. [2] OL L 264, 1990 9 27, p. 20. [3] Pagamintas nepertraukiamu procesu nepridedant jau pagaminto lydyto sūrio. [4] Pagamintas nepertraukiamu procesu nepridedant jau pagaminto lydyto sūrio." --------------------------------------------------